Fury (film, 2014)
<s>Srce od čelika (engl.</s><s>Fury) jeste američki ratni film snimljen 2014. o Drugom svjetskom ratu.</s><s>Scenarij je napisao i režirao David Ayer  Glavne uloge u filmu tumače Brad Pitt, Shia LaBeouf, Logan Lerman, Jon Bernthal, Michael Peña, Jason Isaacs, i Scott Eastwood.</s>

<s>Radnja filma se dešava tokom aprila 1945. kad saveznici čine konačne napore na evropskom ratištu.</s><s>Film slijedi lik narednika Dona "Wardaddyja" Colliera (Brad Pitt) dok komanduje Sherman tenkom i njegovom petočlanom posadom na smrtonosnoj misiji iza neprijateljskih linija.</s>

<s>Pripreme za snimanje su počele početkom septembra 2013. godine u Hertfordshire, Engleska a zatim je uslijedilo glavno snimanje 30. septembra 2013. godine, u Oxfordshire.</s><s>Snimanje je trajalo mjesec i po dana na različitim lokacijama, uključujući grad Oxford, a završilo je 15. novembra.</s><s>Film je objavljen 17. oktobra 2014. godine.</s>

<s>Uloge 
 Brad Pitt - narednik Don "Wardaddy" Collier
 Shia LaBeouf - tehničar Boyd "Bible" Swan 
 Logan Lerman - Norman "Machine" Ellison
 Michael Peña - kaplar Trini "Gordo" Garcia
 Jon Bernthal - Grady "Coon-Ass" Travis
 Jason Isaacs - kapetan "Old Man" Waggoner
 Scott Eastwood - narednik Miles
 Xavier Samuel - potporučnik Parker
 Branko Tomović - njemački kaplar
 Brad William Henke - narednik Davis
 Anamaria Marinca - Irma
 Alicia von Rittberg - Emma</s>

<s>Snimanje 
 
3. aprila 2013. godine, Sony je započeo da okuplja glumačku ekipu za film kada je Brad Pitt, koji je prethodno glumio u ratnom filmu iz 2009.</s><s>Nemilosrdni gadovi, ušao u završne razgovore da preuzme vodeću ulogu Wardaddyja.</s><s>23. aprila, Shia LaBeouf se pridružuje ekipi.</s><s>1. maja najavljeno je da se Logan Lerman također pridružio projektu, da igra člana posade Normana Ellisona.</s><s>14. maja The Hollywood Reporter je najavio da je Michael Peña u pregovorima da igra člana Pittove tenkovske posade.</s><s>17. maja, Jon Bernthal se pridružio ekipi kao Grady Travis, lukavi, zlobni i razuzdani porijeklom iz Arkansasa.</s><s>26. avgusta, Scott Eastwood također se pridružuje glumcima, igrajući narednika Milesa.</s><s>19. septembra Brad William Henke pridružio se kao narednik Davis, zapovjednik drugog tenka, Lucy Sue.</s><s>Jason Isaacs je dobio ulogu 7. oktobra 2013. godine.</s>

<s>Glavne uloge filma tumače četiri vodeća jevrejska glumca, (Logan Lerman, Jon Bernthal, Shia LaBeouf i Jason Isaacs) koji se kao vojnici bore protiv Nacističke Njemačke.</s>

<s>Prije početka snimanja, Ayer je tražio od glumaca da prođu proces priprema u trajanju od četiri mjeseca.</s><s>To je uključivalo jednosedmični vojnički trening koji su vodili Navy Seals.</s><s>Pitt je izjavio:</s>

<s>Ayer je tražio od glumaca da se fizički obračunavaju jedni s drugima, što dovodi do modrica ispod očiju i krvavih noseva.</s><s>Oni su vrijeđali jedni druge ličnim uvredama.</s><s>Povrh toga, glumci su bili prisiljeni da žive u tenku na jedan duži period vremena, gdje su jeli, spavali, i obavljali nuždu.</s>

<s>Što se tiče načina priprema, Ayer se branio govoreći: "Ja sam nemilosrdan kao režiser.</s><s>Ja ću učiniti sve što mislim da je potrebno da dobijem ono što želim".</s>

<s>Historijska pozadina 
Srce od čelika je izmišljeni film koji prikazuje složeni portret tenkovske posade u završnim danima rata u Evropi.</s><s>Ayer je bio inspirisan ratnim veteranima iz svoje porodice i čitanjem knjige Beltona Y. Coopera Smrtonosne zamke koja govori o američkom tenkovskom ratovanju u Drugom svjetskom ratu.</s><s>Ayer je išao do te mjere da je tražio autentične uniforme i oružje iz završnih mjeseci rata u Evropi.</s>

<s>Film je sniman u Engleskoj uglavnom zbog pristupačnosti tenkova iz doba Drugog svjetskog rata.</s><s>Film prikazuje Tiger 131, posljednji preživjeli operativni tenk iz serije Tiger I. Tenk pripada Muzeju tenkova u Bovingtonu, Engleska.</s><s>To je prvi put od filma iz 1946. godine Njihova je slava da se pravi tenk tipa tigar - a ne kopija -  koristila na filmskom setu.</s><s>Tiger 131 je rani model tenka Tiger I; izvana izgleda dosta drugačije od kasnijih Tiger I modela; najviše se primjećuju razlike u dodatnim točkovima, kao i oblik kupole.</s><s>U posljednjim sedmicama rata veliki broj tih ranih modela Tigrova  koristili su se u očajničkim naporima odbrane; jedan od posljednjih njemačkih Tigrova koji su bili uništeni na Brandenburškoj kapiji u Berlinu, bili su sličnog izgleda.</s><s>Deset osposobljenih M4 Sherman tenkova koristili su se u filmu.</s><s>Filmski tenk Sherman Fury je ustvari bio M4A2E8 Sherman pod nazivom Ben/Harry (T224875), također posuđen iz Muzeja tenkova u Bovingtonu.</s>

<s>Iako je radnja filma fiktivna, prikaz tenka Fury i njenog komandira Wardaddyja paralela je iskustvu nekoliko realnih savezničkih tenkista, kao što su američki zapovjednik tenka narednik Lafayette G. Pool koji se iskrcao nakon Dana D i uništio 258 neprijateljskih oklopnih vozila sve dok njegov tenk nije bio uništen u  Njemačkoj krajem 1944.</s><s>Mali broj tenkova Sherman je preživio od iskrcavanja na Dan D pa sve do kraja rata; jedan od njih je bio tenk Bomba, Sherman tenk koji se iskrcao na Dan D i preživio teške borbe u Njemačkoj pred kraj rata.</s><s>Radnja filma ima neke sličnosti sa bitkom za Crailsheim, koja se desila  u Njemačkoj 1945.</s><s>Posljednje uporište posade onesposobljenog tenka Fury ima neke sličnosti sa odlikovanim Audijem Murphyjem u zapaljenom M10 Wolverine tenkovskom razaraču kod Holtzwihra u pokrajini Alsace-Lorraine 24. januara 1945.</s>

<s>Izvori</s>

<s>Vanjske veze</s>

<s></s>

<s>Američki filmovi
Britanski filmovi
Ratni filmovi
Filmovi o Drugom svjetskom ratu</s>

